## El Consell aprova un conveni amb el Ministeri de Justícia per a crear la Comissió Mixta dels Lletrats de l’Administració de Justícia i la Generalitat

*** Esta comissió actua com l’òrgan de col·laboració i cooperació per a una millor gestió dels mitjans personals i materials dels jutjats valencians**

El Consell ha aprovat la firma d’un conveni amb el Ministeri de Presidència, Justícia i Relacions amb les Corts pel qual es crea la Comissió Mixta dels Lletrats d’Administració de Justícia i la Generalitat.

La comissió mixta entre la Generalitat i els lletrats i lletrades de l’Administració de Justícia destinats a la Comunitat Valenciana té com a objectiu actuar com l’òrgan de col·laboració i cooperació per a una millor gestió dels mitjans personals i materials dels jutjats valencians, a on este cos de professionals té un paper fonamental com a responsable de l’organització diària dels tribunals.

D’esta manera, el conveni establix que la comissió coneixerà la planificació i actuacions respecte del personal al servici de l’Administració de Justícia que duga a terme la Conselleria de Justícia i Administració Pública.

A més, farà un seguiment dels projectes per a la modernització i informatització dels tribunals en els àmbits que siguen competència dels lletrats i lletrades en les seues funcions de direcció técnico-processal.

La comissió també farà un seguiment de la planificació i contingut de les activitats formatives dirigides al personal al servici de l’Administració de Justícia i impulsarà la posada en funcionament de la nova oficina judicial mitjançant el disseny, creació i organització dels servicis comuns processals i de les unitats processals de suport directe.

La comissió mixta estarà copresidida per les persones titulars de la Conselleria de Justícia i Administració Pública i de la Secretaria de Govern del Tribunal Superior de Justícia de la Comunitat Valenciana.

Fecha: 23/12/2024